Казанда "Кино төне"ндә бушлай кинолар карап булачак

	28 август көнне Казан Бөтенроссия “Кино төне” чарасына кушылачак. Бу көнне  Зәйни Солтан мәйданындагы мәйданда һәм “Мир” кинотеатрында махсус программа тәкъдим ителәчәк. Кунакларны төрле күңел ачу һәм фильмнар күрсәтү чаралары көтә.	 Экраннарда Россия халык әкиятенә нигезләнеп төшерелгән "Конёк-Горбунок",  тетрәндергеч гаилә драмасы турындагы “Пальма” һәм янгын сүндерүчеләр отрядының Карелия урманнарын уттан коткару турындагы “Огонь” фильмнары күрсәтеләчәк.

"Матбугат.ру"га билгеле булганча, Зәйни Солтан мәйданындагы чара 19:30 сәгатьтә башланып китәчәк, фильмнар исә 20.00 сәгатьтә тәкъдим ителәчәк.

"Мир" кинотеатрында исә фильмнарны 18.00 сәгатьтән карап булачак. 
	---	
Татаркино

	№ --- | 26.08.2021	


